माइनाव आरो अनसुलाया सानैबो कक्राझार‌आवनो फरायदोंमोन। माइनाव‌आ मेट्रिक पास जानानै प्रि इउनिभारसिटीआवमुं थिसनजेनब्ला अनसुलाया डिग्रि फार्सट इयारावमोन। अब्ला बर’ फरायसा आफाद‌आ आलादा बडलेण्ड राइजो दाबिनायनि सोमावसारनायाव मुखुबथारमोन। गामि गामि राइजो राजाफोरखौ सांग्रां खालामनायनि मेल-मिटिं खुङो, बडलेण्ड नांगौनि स्ल’गान होयै-होयै हान्जा सुरो, हरताल खालामो। बेबादि हाबाफारिनि गेजेरावनो लोगो मोनलायदों, सिनायलायदों मायनाव आरो अनसुलाया। थांनायनि फैनायनि लोगो मोनलायो, एखनब्ला जज-जाजाय, माब्लाबा हारसिङैबो। खुगा फुथिनो सम नांदोंब्लाबो मेगन थाइब्रैयाव गाब नांनाया नाथाय गुदिनिफ्रायनोखा।